open-index/open-wikipedia-markdown huggingface dataset:
Rose-Marie Björkenheim

**Hildegard Rose-Marie Björkenheim** (o.s. **Gyllström**, s. 19. syyskuuta 1938 Helsinki) oli suomalainen yhden kauden kansanedustaja (kesk.) Vaasan vaalipiiristä 1991–1995. Björkenheim toimi maatalousyrittäjänä Isossakyrössä 1964–1994. Hän toimi myös pitkään Isonkyrön kunnanvaltuutettuna vuosina 1977–1984 sekä 1989–1995. 

Björkenheim on koulutukseltaan diplomiekonomi. Hänelle myönnettiin kunnallisneuvoksen arvonimi vuonna 1997. Hän oli Edvard Björkenheimin miniä.

## Lähteet

## Aiheesta muualla
*
Kuninkaantammi

**Kuninkaantammi** () on Kaarelan kaupunginosan osa-alue Helsingin luoteisreunassa. Valtaosin rakentamattomasta alueesta rakentuu 2020-luvun taitteessa noin 5&nbsp;000 asukkaan tiivis, jalankulkupainotteinen osa-alue. 

Kuninkaantammen uudisrakentamisen alue rajautuu luoteessa ja pohjoisessa Vantaan kaupunkiin ja Vantaanjokeen. Idässä sekä kaakossa rajana on Keskuspuisto ja etelässä projektialueen raja kulkee Hakuninmaan pientaloalueiden vieressä. Alue jatkuu Hämeenlinnanväylän länsipuolelle, jossa se rajautuu Vantaan kaupunkiin. 

Alueen nimi johtuu siellä kasvavasta vanhasta, nykyisin rauhoitetusta tammesta, jota perimätieto pitää Ruotsin kuninkaan, Kustaa III:n, 1700-luvulla istuttamana. Sen mukaan on nimensä saanut myös alueen poikki kulkeva vanha tie, Kuninkaantammentie, joka nykyisin on länsiosaansa lukuun ottamatta käytössä Keskuspuiston sisäisenä ulkoilutienä.

Kuninkaantammentien länsiosan varrella on muutamia pientaloja ja uusia omakotitaloja on rakenteilla. Muissa osissa on jonkin verran pienteollisuutta ja varastoja. Alueella sijaitsee myös Vantaanjoen varressa Pitkäkosken vedenottamo. Sen läheisyydessä Keskuspuiston reunassa on Pitkäkosken ulkoilumaja.

Kuninkaantammeen valmistui kesällä 2024 uimaranta, Palettilampi, joka sijaitsee Ellen Thesleffin puistossa entisellä vedenpuhdistuslaitoksen alueella. Kunnostettua entistä allasta täytetään Päijännetunnelista tulevalla vaihtuvalla järvivedellä.

## Kuninkaantammen lisärakentaminen
Kuninkaantammesta rakennetaan noin 5&nbsp;000 asukkaan tiivis osa-alue ympyrän muotoisine keskuksineen. Alueen nimistö liittyy taiteilijoihin sekä taidemaalaamiseen, esimerkkeinä Taidemaalarinkatu, Temperankatu, Sinooperikuja ja Helene Schjerfbeckin puisto.

## Liikenneyhteydet
Kuninkaantammen läpi alkoi elokuusta 2015 kulkea poikittaislinja 560, joka kulkee Myyrmäkeen sekä Paloheinän suuntaan. Bussi kulkee Kuninkaantammesta vuonna 2015 valmistunutta Paloheinäntunnelia pitkin idän suuntaan. Lisäksi alueelle kulkee linja 52 Otaniemestä Haagan ja Kannelmäen kautta. Linjan päätepysäkki on Kuninkaantammenkierrolla.  

Hämeenlinnanväylälle on suunnitteilla eritasoliittymä, joka rakentamiseen oltiin alunperin varauduttu vuosina 2021–2022. Liittymän tämänhetkinen arvioitu valmistumisvuosi on 2029.

## Kuvia

Tiedosto:KuninkaanTammi.jpg|Kuninkaan tammi, jonka mukaan alue on saanut nimensä.
Tiedosto:Kuninkaantammi 2018.jpg|Rakenteilla olevaa Kuninkaantammea tammikuussa 2018.
Tiedosto:Palettilampi artificial pond and beach (Kuninkaantammi, Helsinki, Finland) Sep 9, 2024.jpg|Palettilampi syyskuussa 2024.


## Lähteet

## Aiheesta muualla
June Cochran

**June Cochran** (20. helmikuuta 1942 Indianapolis, Indiana − 21. toukokuuta 2004 Wisconsin) oli yhdysvaltalainen valokuvamalli, missi ja Playboy-tyttö.

Cochran voitti Miss Indiana USA -missikilpailun vuonna 1960, muttei sijoittunut kansallisella tasolla. Myöhemmin hän oli Playboyn joulukuun 1962 *Playmate of the Month* ja vuoden 1963 Playmate of the Year.

Cochran kuoli Wisconsinissa toukokuussa 2004. Hänen kuolinsyytään ei kerrottu julkisuuteen.

## Aiheesta muualla
*June Cochran Playboy.com:issa
Saksanampiainen

**Saksanampiainen** (*Vespula germanica*) on laji ampiaisten heimossa ja Vespinae-alaheimossa. Se on monilla alueilla tunnettu vieraslaji.

## Koko ja ulkonäkö
Saksanampiainen on noin 13 millimetriä pitkä ja väritykseltään keltaisen ja mustankirjava. Ulkoisesti laji muistuttaa hyvin paljon yleisempää piha-ampiaista eli yleistä ampiaista (*Vespula vulgaris*), mutta lajit on helppo erottaa pään etuosan kuviosta, joka saksanampiaisella muodostuu kolmesta erillisestä mustasta pisteestä. Lisäksi verkkosilmän etuosaa kohti ulottuva kieleke on kokonaan keltainen.

## Levinneisyys
Alkujaan Euroopasta ja Pohjois-Afrikasta kotoisin oleva ampiaislaji, joka on ihmisen mukana levinnyt laajalti muun muassa Australiaan ja Amerikkoihin. Myös Suomessa saksanampiainen on tulokaslaji. Sen on todettu pesineen manner-Suomessa ensimmäisen kerran vuonna 2005, joskin lajin arvellaan eläneen vakituisesti Ahvenanmaalla jo tätä aikaisemmin. Lajia tavataan toistaiseksi vasta Lounais- ja Etelä-Suomessa, mutta kesällä 2010 Aurajoen rannan ampiaispyydyksissä sitä oli jo ampiaisista toiseksi eniten.

## Elintavat
Täysikasvuiset ampiaiset elävät kukkien medellä, mutta saalistavat myös muita hyönteisiä, etenkin toukkiensa ravinnoksi. Muiden ampiaislajien tapaan vain kuningattaret talvehtivat muiden yksilöiden kuollessa viimeistään ensimmäisten syyspakkasten myötä. Talvehtiakseen kuningatar jättää pesän ja hakeutuu johonkin paikkaan. Saksanampiainen on tunnettu kookkaista, pallomaisista pesistään. On jopa sanottu, että pesanto on erikoinen, kuin tatti väärinpäin, ja aivan eri värinen kuin suomalaisilla ampiaisilla. Alueilla, joilla talvi ei tuhoa yhdyskuntaa, pesää saatetaan asuttaa useita vuosia ja siihen saattaa kuulua useita kymmeniä tuhansia yksilöitä. Tällaisen pesän häiritseminen voi olla koloniaa puolustavien yksilöiden suuren määrän vuoksi hengenvaarallista, mikä on luonut saksanampiaiselle maineen ”tappaja-ampiaisena”, vaikka itse ampiainen ei ole tavallista ampiaista vaarallisempi. Pohjoisempana pesän halkaisija on 20–30&nbsp;cm, ja tavalliseen yhdyskuntaan kuuluu noin 3&nbsp;000 yksilöä.

## Lähteet

## Aiheesta muualla
*Laji.fi: Saksanampiainen (''Vespula germanica'')
*Centre for Agriculture and Biosciences International (CABI): Vespula germanica (German wasp) 
*Pherobase: Semiochemicals of Vespula germanica, the German yellowjacket
Christa Speck

**Christa Speck** (1. elokuuta 1942 Danzig, Saksa – 22. maaliskuuta 2013 Los Angeles, Yhdysvallat) oli saksalainen valokuvamalli, näyttelijä ja Playboy-tyttö.

Speck oli Playboyn syyskuun 1961 *Playmate of the Month* ja kaikkien aikojen kolmas Playmate of the Year vuonna 1962.

Speck työskenteli ennen Playboyta pankissa. Hän meni vuonna 1965 naimisiin lastenohjelmien tuottaja Marty Krofftin kanssa, jonka kanssa sai tyttäret Deanna, Kristina ja Kendra. 

## Lähteet

## Aiheesta muualla
*Christa Speck Playboy.comissa
Tampereen Urheilun Edistämissäätiö

**Tampereen Urheilun Edistämissäätiö** on säätiö, joka toimii nimensä mukaisesti tamperelaisen urheilun hyväksi. Säätiö jakaa vuosittain apurahoja tamperelaisten nuorten valmennuksessa ja ohjauksessa ansioituneille henkilöille seurojen esitysten perusteella.

Se perustettiin vuonna 1946 nimellä Tampereen Urheilutalo-Säätiö. Perustamisen taustalla oli jo 1900-luvun alkupuolella tamperelaisen urheiluväen keskuudessa herännyt ajatus oman urheilutalon saamisesta. Urheilutalohanke oli esillä useaan otteeseen ja erilaisia toimikuntia perustettiin. Lopulta vuonna 1946 syntyi tamperelaisten urheilujärjestöjen muodostama yhtymä, Tampereen Urheilutalo-Säätiö.

## Toiminta
Sen päätavoitteena oli liikunnan tarpeita palvelevan urheilutalon saaminen Tampereelle, mutta säätiö toimi myös muun urheilutoiminnan ja -rakentamisen edistämiseksi Tampereella. Vaikka Tampereelle ei koskaan valmistunut säätiön alkuperäisten ajatusten mukaista urheilutaloa, oli säätiö voimakkaasti myötävaikuttamassa urheilupaikkojen, kuten Ratinan stadionin ja Pyynikin uimahallin, rakentamiseen Tampereelle.

Säätiöön kuuluvat kaikki tamperelaiset urheiluseurat ja -järjestöt, jotka ovat ilmoittaneet edustajansa säätiön edustajistoon. Kaksi kertaa vuodessa kokoontuva edustajisto valitsee säätiön hallituksen, joka päättää apurahojen saajista. Vuonna 2009 säätiöön kuuluu 60 tamperelaista urheilujärjestöä. Parhaimmillaan jäseniä on ollut vuonna 1989, jolloin mukana oli peräti 86 jäsenjärjestöä. Yhteensä historian saatossa toiminnassa on ollut mukana noin 150 eri tamperelaista urheilujärjestöä.

Säätiön varainhankinnassa merkittävimmässä asemassa olivat Tammelantorin Tempauksina tunnetut kansanjuhlat, jotka laadukkaalla ohjelmistollaan keräsivät vuodesta 1946 vuoteen 1963 vuosittain 6800-16000 osallistujaa.

### Puheenjohtajat
* Hallituksen puheenjohtaja: Kari Kaitasuo
* Edustajiston puheenjohtaja: Harri Moilanen

## Aiheesta muualla
* Tampereen Urheilun Edistämissäätiön kotisivut
811 Naval Air Squadron

**811 Naval Air Squadron** (**811 NAS**) oli Britannian Kuninkaallisen laivaston ilmavoimien lentolaivue.

## Palvelus
Laivue perustettiin 3. huhtikuuta 1933  Gosportissa yhdistämällä 465 ja 466 lentueet, jotka oli perustettu alun perin Gosportissa 20. ja 31. maaliskuuta 1931. Laivueen kalustona oli 12 Blackburn Ripon IIC:tä. Laivue siirrettiin 8. toukokuuta ''HMS Furiousille''. Laivueen koneet vaihdettiin Blackburn Baffineiksi tammikuussa 1935 ja lokakuussa 1936 laivueen kalustoksi vaihdettiin Fairey Swordfishit. *HMS Furiousin* siirryttyä joulukuussa 1938 telakalle laivue merkittiin tukialuslentokouluksi ja se siirrettiin 31. tammikuuta 1939 ''HMS Courageousille''. Laivueen siirtyessä 24. toukokuuta Amiraliteetin valvontaan laivue nimettiin 767 laivueeksi.

Laivue oli alun perin 767 laivue, joka nimettiin 24. toukokuuta 1939 811 laivueeksi. Southamptonissa yhdeksän päivää aiemmin perustettu 811A lentue määritti samalla laivueen numeron.

### Toinen maailmansota
Toisen maailmansodan syttyessä laivue siirrettiin ''HMS Courageousille'' ja se menetti kaikki koneensa tukialuksen upotessa 17. syyskuuta.

Laivue perustettiin uudelleen 15. heinäkuuta 1941 RNAS Lee-on-Solentissa kalustonaan kaksi Chesapeakia ja kaksi Hawker Sea Hurricanea. Laivueen tehtävänä oli palvella saattuetukialuksilla ja sen kalusto vaihdettiin nopeasti kuuteen Fairey Swordfishiin. Laivue toimi osan aikaa RAF:n rannikkolennoston alaisuudessa ja siihen liitettiin joulukuussa 1942 812 laivue RNAS Hatstonista.

Laivueen kalustoon lisättiin kolme Grumman Wildcattia ja se siirrettiin helmikuussa 1943 ''HMS Biterille'' saattuepalvelukseen. Laivueen koneet vaurioittivat kahta saksalaista sukellusvenettä 25. huhtikuuta *U-203*:a ja 12. toukokuuta *U-89*:ää. Kumpikin sukellusvene jätettiin pinta-alusten tuhottaviksi. Laivue palasi rannikkolennoston alaisuuteen 1944 ollen maissa pääosan vuodesta.

Laivue siirrettiin syyskuussa 1944 ''HMS Vindexille'' Jäämeren saattueiden suojaamiseksi. Laivueen kalustona oli tällöin 12 Fairey Swordfishia ja neljä Grumman Wildcattia. Laivue lakkautettiin 9. joulukuuta 1944.

Laivueen kalustona oli sodan jälkeen De Havilland Sea Mosquito TR.33 -lentokoneet.

## Lähteet
*
*
*
*
*
*
*

### Viitteet

## Aiheesta muualla
819 Naval Air Squadron

**819 Naval Air Squadron** (**819 NAS**) oli Britannian kuninkaallisen laivaston ilmavoimien lentolaivue, joka osallistui toisessa maailmansodassa Taranton taisteluun yhdessä 815 Naval Air Squadronin kanssa.

## Palvelus
Laivue perustettiin 15. tammikuuta 1940 RNAS Fordissa. Perustamisessa käytettiin ''HMS Ark Royalilta'' ja ''HMS Courageousilta'' koottuja lentomiehistöjä ja sen kalustoksi sijoitettiin 12 Fairey Swordfishiä. Osa laivueesta siirrettiin rannikkolennoston alaisuuteen Detlingiin suojaamaan Dunkirkin evakuointia sukellusveneiltä. Kesäkuussa laivue siirrettiin ''HMS Illustriousille'', jonka mukana se purjehti Pohjois-Atlantille ennen elokuista siirtymistä Välimeren laivastoon. Laivue oli vuoron perään maissa Dekheilassa ja *Illustriousilla* ja se osallistui moniin hyökkäyksiin itäisen Välimeren kohteisiin.

Laivue osallistui 12. marraskuuta vastaisena yönä Italian laivaston raskaiden yksiköiden tuhoamiseen Taranton satamassa. *Illustriousin* vaurioituessa pahoin 10. tammikuuta 1941 ilmapommituksessa laivue kärsi runsaita sekä kalusto että henkilötappioita. Ilmassa olleet koneet lensivät Hal Fariin, missä laivue lakkautettiin 14. tammikuuta liittämällä se 815 laivueeseen.

Laivue perustettiin uudelleen 1. lokakuuta 1941 RNAS Lee-on-Solentissa kalustonaan yhdeksän Fairey Swordfish Mk I:tä. Laivueen koneiksi lisättiin Mk II:a ennen kesäkuista siirtymistä ''HMS Avengerille''. Laivue oli maissa ollessaan alistettu kolmeksi kuukaudeksi rannikkolennostolle Pohjanmeren ja Englannin Kanaalin miinoittamiseksi. Miinoituslentojen aikana laivue oli hajaallaan useissa tukikohdissa. Laivue siirrettiin 16. huhtikuuta RNAS Machrihanishiin ja siirrettäväksi *[[HMS Archer (D78)|HMS Archerille]]* suojaamaan Pohjois-Atlantin saattueita. Laivueen Swordfish oli ensimmäinen, joka upotti 23. toukokuuta 1943 sukellusveneen (*U-752*) raketeilla.

Laivuetta vahvennettiin elokuussa kolmella 892 laivueen Grumman Wildcatilla ennen siirtoa *[[HMS Activity]]lle*. Syyskuun aikana laivueen Swordfisheihin asennettiin ASV-tutkat. Laivuetta vahvennettiin maaliskuussa 1944 edelleen Wildcateilla. Huhtikuussa laivueen Wildcatit siirrettiin muodostettavaan 833 laivueeseen ja laivueen Swordfishit siirrettiin maihin rannikkolennoston alaisuuteen. Laivueen tehtävänä oli Normandian maihinnousun tukeminen. Maihinnousun jälkeen osa laivueesta siirrettiin Belgiassa oleviin tukikohtiin. Laivue koottiin Englantiin ja lakkautettiin 10. maaliskuuta 1945 Bincham Newtonissa.

## Lähteet
*
*
*
*
*
*

### Viitteet

## Aiheesta muualla
Argentiina kesäolympialaisissa 1936

**[[Argentiina]]** osallistui **[[Kesäolympialaiset 1936|Berliinin kesäolympialaisiin 1936]]** 51 urheilijan joukkueella. Maa voitti yhteensä seitsemän mitalia, joista kaksi oli kultaisia, kaksi hopeisia ja kolme pronssisia. Kisojen mitalitilastossa Argentiina sijoittui jaetulle 13. sijalle.

Argentiinan joukkueen lipunkantajana avajaisissa toimi maratonjuoksija Juan Carlos Zabala.

## Mitalistit

### Kultaa
* Oscar Casanovas — Nyrkkeily, sarja 57,2 kg
* Andrés Gazzotti, Manuel Andrada, Roberto Cavanagh ja Luis Duggan — Poolo, miehet

### Hopeaa
* Guillermo Lovell — Nyrkkeily, sarja yli 79,4 kg
* Jeannette Campbell — Uinti, naisten 100 m vapaauinti

### Pronssia
* Raúl Villareal — Nyrkkeily, sarja 72,6 kg 
* Francisco Risiglione — Nyrkkeily, sarja 79,4 kg 
* Julio Curatella and Horacio Podestá — Soutu, miesten kaksikko

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Mika Pietilä

**Mika Pietilä** (s. ) on entinen suomalainen jääkiekkomaalivahti.

## Ura
Pietilä pelasi juniorina jääkiekkoa Tampereen Ilveksessä. Kaudeksi 1995–1996 hän siirtyi Hämeenlinnan Pallokerhoon, jossa pelasi myös ensimmäiset ottelunsa jääkiekon SM-liigassa. HPK:sta hän siirtyi vuonna 1998 Ranskaan, jossa jatkoi uraansa Ranskan liigan HC Reimsissä. Pietilä pelasi joukkueessa kaksi kautta ja hänet valittiin kummallakin kaudella Ranskan liigan parhaaksi maalivahdiksi. Hän palasi vuonna 2000 takaisin Suomeen ja Ilvekseen, josta siirtyi vuonna 2002 pelaamaan Britanniaan. Vuosina 2003–2005 Pietilä pelasi Saksassa ja Venäjällä. Kaudella 2005–2006 hän pelasi Kajaanin Hokissa ja Kärpissä. Pietilä lopetti uransa jääkiekkoilijana vuonna 2006. 

## Lähteet
* 
* Jatkoajan sivuilla
Roberta Vinci

**Roberta Vinci** (s. 18. helmikuuta 1983 Taranto) on italialainen tennispelaaja. Hän aloitti ammattilaisuransa vuonna 1999.

Vinci on voittanut urallaan yhdeksän kaksinpelin WTA-turnausta. Helmikuussa 2007 hän voitti Bogotán turnauksen, kun Tathiana Garbin joutui luovuttamaan ottelun kolmannessa erässä molempien voitettua aiemmin yhden erän. Huhtikuussa 2009 Vinci voitti Barcelonan turnauksen loppuottelussa Marija Kirilenkon lukemin 6–0, 6–4. Lokakuussa 2010 Vinci voitti Luxemburgin turnauksen finaalissa Julia Görgesin. Huhtikuussa 2011 Vinci voitti Barcelonan turnauksen finaalissa Lucie Hradeckán, kesäkuussa 2011 's-Hertogenboschin turnauksen finaalissa Jelena Dokićin, heinäkuussa 2011 Budapestin turnauksen finaalissa Irina-Camelia Begun, elokuussa 2012 Dallasin turnauksen finaalissa Jelena Jankovićin ja heinäkuussa 2013 Palermon turnauksen finaalissa Sara Erranin. Nelinpelin WTA-turnausvoittoja Vincillä on 25.

Grand Slam -turnausten kaksinpeleissä Vinci on kerran selviytynyt loppuotteluun, Yhdysvaltain avoimissa 2015, jolloin hän hävisi loppuottelussa maannaiselleen Flavia Pennettalle kahdessa erässä. Samassa turnauksessa hän voitti muun muassa ennakkosuosikki Serena Williamsin. Puolivälieriin saakka Vinci on päässyt Yhdysvaltain avoimissa 2012 ja 2013. Neljännelle kierrokselle hän on päässyt kolme kertaa, Wimbledonissa 2012 ja 2013 sekä Ranskan avoimissa 2013. Lisäksi hän on kahdeksan kertaa selviytynyt kolmannelle kierrokselle: Wimbledonissa 2005, 2009 ja 2011, Australian avoimissa 2006, 2010 ja 2013, Ranskan avoimissa 2011 sekä Yhdysvaltain avoimissa 2011.

## Lähteet
*
Petri Kallio

**Petri Kallio** (s. 19. heinäkuuta 1982 Turku) on suomalainen koripalloilija, joka edusti kaudella 2009–10 koripallon I-divisioonassa pelaavaa Ura Basketia, joka on myös hänen kasvattajaseuransa.

Kallio on pelannut kaudella 2004-2005 Korisliigaa, jonka jälkeen hän pelasi kolmen vuoden ajan I-divisioonaa. Kauden 2008–2009 Kallio pelasi Korisliigassa Korihaiden paidassa.
Enrico Hillyer Giglioli

**Enrico Hillyer Giglioli** (13. kesäkuuta 1845 Lontoo – 16. joulukuuta 1909 Firenze) oli italialainen eläintieteilijä ja antropologi.

Enrico Gigliolin isä oli Vincenzo Giglioli, lääkäri ja antropologi, joka asui perheineen Lontoossa poliittisista syistä johtuen. Hänen äitinsä oli englantilainen sukunimeltään Hillyer. Perhe palasi Italiaan 1848. Giglioli opiskeli Paviassa, Lontoossa ja Pisassa ja toimi Torinon yliopiston professorina ja Firenzen Kuninkaallisen eläintieteellisen museon johtajana. Hän laati eläintieteellisen raportin matkastaan *Magenta*lla Filippo de Filippin kanssa, joka oli hänen esimiehensä.

Giglioli nimesi useita uusia eläinlajeja, muun muassa linnuista tyrskyviistäjän (*Pterodroma magentae*) ja mauritiuksenviistäjän (*Pterodroma arminjoniana*) yhdessä Tommaso Salvadorin kanssa.

## Lähteet
* Zoonomen

### Viitteet
Ammoniumasetaatti

**Ammoniumasetaatti** on kemiallinen yhdiste, jonka suhdekaava on C2H3O2NH4 ja molekyylikaava CH3COONH4. Se on läpikuultavista rombisista kiteistä koostuvaa väritöntä tai valkoista kiinteää ainetta, jota valmistetaan reagoittamalla ammoniakkia ja etikkahappoa keskenään.

## Käyttö ja ominaispiirteet
*Ammoniumasetaattia myydään yleisesti kaupallisesti. Ammoniakin asetaattina se on heikon hapon ja heikon emäksen suola, mistä juontuu osa sille ominaisista kemiallisista piirteistä
*Sitä käytetään luonnossa hajoavana yhdisteenä jonkin verran jäänestoaineena.
*Monissa yhteyksissä sitä käytetään etikkahappoon seostettuna. Näin saadaan aikaan puskuriliuos, joka luonnossa hajoaa ionittomiksi osasiksi
*Ammoniumasetaattia voidaan käyttää Knoevenagel-kondensaatiossa orgaaniseen synteesiin 
*Sen sulaminen melko alhaisessa lämpötilassa on suolalle suhteellisen harvinainen ominaisuus
*Ammoniumasetaatti on hygroskooppinen yhdiste. Kuumennettaessa se herkästi hajaantuu asetamidiksi ja vedeksi:
::CH3COONH4 → CH3C(O)NH2  +  H2O
:Tässä reaktiossa se hajoaa suhteellisen alhaisessa lämpötilassa kahtalaisiksi molekyyleiksi, mikä on suolalle melko harvinaista
*Voidaan käyttää tislatun veden kanssa reagenssina proteiinien saostuksessa
*Käytetään yleisesti massaspektrometriassa vesipuskurina proteiini- ja muiden molekyylien sähkösumutusionisaation (ESI)
*Ammoniumasetaatti on pienissä paineissa haihtuvaa. Tämän takia sitä on käytetty haihtumattomia suoloja sisältävien solupuskurien sijasta valmisteltaessa näytteitä massaspektrometriaan.  Haihtuvista suoloista tähän tarkoitukseen on käytetty myös muun muassa ammoniumformiaattia

## Lähteet
National Association of Broadcasters

**National Association of Broadcasters** (**NAB**) on vuonna 1922 perustettu yhdysvaltalainen lähetystoimintaa harjoittavien tahojen edunvalvontajärjestö. Järjestö edustaa noin 900 televisio- ja 5&nbsp;000 radioasemaa, ja sen päämaja sijaitsee Washington DC:ssä.

Alun perin järjestö perustettiin suunnittelemaan radiotaajuuksien käyttöä, ja se olikin merkittävässä roolissa vuoden 1927 radiolain valmisteluissa. Toinen merkittävä järjestön alkuaikojen tehtävä oli radion tekijänoikeuskorvauksista neuvotteleminen.

Vuosittainen yleensä Las Vegasissa järjestettävä NAB Convention on eräs suurimpia alan ammattilaisten kohtaamis- ja markkinointitapahtumia maailmassa. NAB valitsee joka vuosi yhden uuden jäsenen National Association of Broadcasters Hall of Fameen sekä radion että television parista.

## Lähteet

## Aiheesta muualla
*National Association of Broadcastersin kotisivut
Nainen ikkunassa

**Nainen ikkunassa** (*The Woman in the Window*) on Fritz Langin ohjaama yhdysvaltalainen film noir -elokuva vuodelta 1944. Elokuva perustuu J. H. Wallisin romaaniin *Once Off Guard*. käsikirjoituksen kirjoitti romaanin pohjalta Nunnally Johnson, ja pääosissa näyttelevät Edward G. Robinson ja Joan Bennett.

## Juoni
Professori Richard Wanleyn (Edward G. Robinson) perhe lähtee viettämään kesää, ja perheenisä jää kaupunkiin. Hän tapaa Alice Reedin (Joan Bennett), jota esittävän maalauksen hän on aiemmin nähnyt näyteikkunassa, ja he menevät ravintolan kautta naisen asunnolle. Asuntoon tulee naisen miesystävä, ja tapahtuu surmatyö. Wanley ja Reed yrittävät hävittää jälkiä.

## Näyttelijät

## Tuotanto
Oman tuotantoyhtiön International Picturesin omistanut Johnson sai elokuvan käsikirjoituksen valmiiksi syksyllä 1943. Hän kiinnitti pääosiin Robinsonin ja Bennettin ja halusi Langin ohjaajaksi. Johnsonin käsikirjoitus on Wallisin romaanille pitkälti uskollinen. Hän oli vaihtanut vain Robinson esittämän professorin alan englanninkielisestä kirjallisuudesta rikospsykologiaan ja Bennettin hahmon moniselitteisemmäksi, kun romaanissa tämä oli prostituoitu.

Johnson antoi itsenäisenä tuottajana Langille melko vapaat kädet *Naisen ikkunassa* ohjaukseen. Lang pystyi matkustamaan kuvauspaikoille New Yorkiin, jotta lavasteista tuli hänen mielestään oikeat.

Fritz ohjasi vuoden kuluttua saman näyttelijäryhmän kanssa samantapaisen elokuvan *[[Punainen katu]]*, jossa myös piinataan keski-ikäistä miestä. Sekin kuuluu Langin parhaimmistoon

## Vastaanotto
*Nainen ikkunassa* sai aikalaiskriitikoilta ja yleisöltä hyvän vastaanoton. Elokuvan musiikin tekijät Hugo Friedhofer ja Arthur Lange olivat ehdolla Oscar-palkinnon saajaksi parhaasta musiikista draama- tai komediaelokuvaan. Elokuvaa pidetään nykyään Langin Yhdysvaltojen-uran parhaimpana teoksena ja hänen 1940-luvun elokuvistaan tärkeimpänä.

2000-luvun kritiikissä  todetaan, että juonenkäänteet ovat osittain epäuskottavia, mutta sen korvaavat tunnelma ja onnistunut rytmitys. 
Dan Duryeain ovimiehen hahmon älykkyys tekee myös kriitikkoon vaikutuksen, mutta hän olisi odottanut Robinsonin ja Bennettin rooleilta enemmän hermostusta. 

*Nainen ikkunassa* vaikutti myös film noir -termin kehittymiseen. Ranskalaiset toimittajat käyttivät termiä ensimmäistä kertaa vuonna 1946, kun viisi samantyylistä yhdysvaltalaista elokuvaa sai ensi-iltansa Ranskassa. Ne olivat *Nainen ikkunassa*, *[[Maltan haukka (vuoden 1941 elokuva)|Maltan haukka]]*, *[[Laura (vuoden 1944 elokuva)|Laura]]*, *[[Hyvästi, kaunokaiseni]]* ja *[[Nainen ilman omaatuntoa]]*.

## Lähteet
* 
* 

### Viitteet

## Aiheesta muualla

*
Luhtaorvokki

**Luhtaorvokki** (*Viola uliginosa*) on pääasiassa Itä- ja Keski-Euroopassa tavattava orvokkikasvi. Suomessa laji on uhanalainen ja rauhoitettu luonnonsuojeluasetuksella.

## Ulkonäkö ja koko

Luhtaorvokki kasvaa 8–16&nbsp;senttimetriä korkeaksi. Kasvin juurakko on pitkä, suikerteleva ja usein myös rönsyllinen. Lehdet ja kukkaperät kasvavat suoraan juurakosta. Luhtaorvokin vaaleanvihreät, kaljut lehdet ovat puikean herttamaisia ja selväkärkisiä. Siniset tai sinipunaiset kukat ovat lehdettömän vanan latvassa. Kukkien terälehdet ovat selvästi lanttokärkisiä. Luhtaorvokki kukkii Suomessa touko-kesäkuussa.

Muista Suomessa tavattavista orvokeista luhtaorvokkia muistuttaa lähinnä korpiorvokin (*V. epipsila*) ja suo-orvokin (*V. palustris*) välinen risteymä viitaorvokki (*V.* × *ruprechtiana*). Luhtaorvokki risteytyy aho-orvokin kanssa.

## Levinneisyys
Luhtaorvokki on mantereinen, itäeurooppalainen kasvilaji. Sen päälevinneisyysalue ulottuu Länsi-Ukrainasta Länsi-Venäjälle ja Valko-Venäjälle. Luhtaorvokkia tavataan myös Keski-Euroopan itäosissa, Balkanilla sekä Itämeren piirissä Suomessa, Ruotsissa, kaikissa Baltian maissa ja Tanskassa Bornholmin saarella.

Suomessa luhtaorvokkia on tavattu vain noin 20 kasvupaikalta Etelä-Suomessa. Näistä esiintymistä jäljellä oli vuonna 1997 noin puolet. Suurin osa silloisista esiintymistä oli hyvin pieniä. Suomen suurimmat luhtaorvokin esiintymät ovat Hangossa. Vuonna 2011 luhtaorvokin tiedettiin esiintyvän Suomessa vain Hangon Santalankorvessa, Jomalassa, Karkussa, Kökarin Österbyggessä, Tohmajärven Onkamossa ja Vihdin Kourlassa. Muun muassa Mäntsälän Kuljunojan luhtaorvokki, jonka kasvupaikka oli rauhoitettu, oli vuoteen 2008 mennessä hävinnyt.

## Kasvuympäristö
Tyypillisiä luhtaorvokin esiintymispaikkoja ovat puronvarret, tervaleppäluhdat ja tulvarannat. Laji vaatii menestyäkseen kasvupaikoillaan säännöllisesti toistuvia tulvia. Luhtaorvokin taantumisen syinä Suomessa ja muualla ovat kasvupaikkojen ojitus, purojen perkaus, pellonraivaus ja rakentaminen.

## Lähteet
* Siitonen, Mikko: *Luhtaorvokki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 271–272.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Luhtaorvokin levinneisyys Suomessa.
* Pinkka, Lajintuntemuksen oppimisympäristö: Luhtaorvokki (''Viola uliginosa'')
* Luontoportti: Luhtaorvokki (''Viola uliginosa'')
* Pohjolan kasvien pauloissa: ''Viola uliginosa'' – luhtaorvokki
Jääkiekon IV-divisioona

** Jääkiekon IV-divisioona ** on Suomen jääkiekon kuudenneksi korkein sarjataso.

## Joukkueet kaudella 2019–2020
 

### Lohko 1

*Dynamo, Helsinki
*HaKi Tiimi
*KaVo, Tuusula
*KelA Chiefs, Tuusula
*KelA HC, Tuusula
*LT Kings Team 
*MaVe, Helsinki
*KJT Haukat Team, Tuusula

### Lohko 2

*HCE, Eurajoki 
*Mean Machine, Turku
*ParSport II, Parainen
*PKS Viihde, Paimio
*PaRa, Panelia
*KK-V, Kokemäki

## Lähteet
Jääkiekon V-divisioona

**Jääkiekon V-divisioona** on Suomen jääkiekon seitsemänneksi korkein sarjataso. Sitä pelataan Jääkiekkoliiton eteläisellä alueella.

Kaudella 2023-24 V-divisioonan kausi alkoi vasta keväällä, ja siinä pelaavat syksyn IV-divisioonan lohko 1:n alkusarjan 8 heikointa joukkuetta.

## Joukkueet kaudella 2023-2024
* KoPo, Helsinki
* Hawks, Järvenpää
* LJK, Loviisa
* Wolf Team, Sipoo
* IHK, Helsinki
* PT-80, Riihimäki
* Tavastia, Helsinki
* OKK Tankki, Helsinki

## Lähteet
TNS-hoito

**TNS-hoito** eli **transkutaaninen hermostimulaatio** () kuuluu kivunhoitoon käytettäviin lääketieteellisiin stimulaatiomenetelmiin.

Menetelmässä kosketushermopäätteitä ärsytetään sähköisesti, jolloin ärsykkeet estävät kipuärsykkeiden etenemisen selkäytimestä aivoihin. Laitteilla voidaan antaa joko nopeafrekvenssistä ärsytystä, joka tuntuu iholla värinänä, tai hidasfrekvenssistä ärsytystä, joka tuntuu kivuttomina lihassupistuksina. Sitä käytetään monien akuuttien ja kroonisten kipujen hoidossa. Kun ärsytys kohdistetaan lihaksen kipeisiin laukaisupisteisiin, lihasten arkuus vähenee.

TNS-hoidon antamiselle on joitakin esteitä, kuten ihotulehdus, avoin ihohaava ja voimakas ihottuma, eikä sitä anneta jos on raskaana tai käyttää sydämen tahdistinta.

Menetelmän vaikutusmekanismista ei ole varmuutta, mutta sen oletetaan vaikuttavan kivunviestintäjärjestelmään selkäytimen tasolla ja keskushermostossa. Vaikutus ilmeisesti kohdistuu myös tahdosta riippumattomaan hermostoon ja vaikuttaa samoihin kohdesoluihin kuin vahvat kipulääkkeet. Sen on osoitettu tehoavan parhaiten nivelrikon, erityisesti polvinivelrikon, kuukautiskipujen, leikkauksen jälkeisen kivun, sepelvaltimotautiin liittyvän kivun, pitkäaikaisen hermoperäisen kivun ja nivelreumaan liittyvän kivun hoidossa, ja se tehoaa suureen osaan potilaita vähintään kohtalaisesti tai hyvin.

TNS on sähköisistä stimulaatiohoidoista tavallisimmin käytetty. Muita käytetään harvoin.

## Lähteet

## Aiheesta muualla
Västerås IK

**Västerås IK** (*Västerås Ishockeyklubb*) on ruotsalainen jääkiekkoseura Västeråsista. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Västerås IK on pelannut 12 kautta Ruotsin pääsarjassa Elitserienissä vuodesta 1988 vuoteen 2000.

## Historia
Västerås IK perustettiin vuonna 1913 ja jääkiekko aloitettiin seurassa vuonna 1939. Västeråsin jääkiekkojaosto oli toiminnassa vuoteen 2000 asti, jolloin seura lopetettiin ja vaihtoi nimekseen **Västerås IK Ungdom**, joka vaihdettiin myöhemmin vuonna 2005 nimelle VIK Västerås HK. Noustuaan vuoden jälkeen kolmanneksi korkeimmalta sarjatasolta Hockeyettanista takaisin Allsvenskaniin vuonna 2018 seura palasi vanhaan Västerås IK -nimeensä.

## Joukkue kaudella 2025–2026

### Joukkueenjohto
* **Valmentaja:** Johan Gustafsson 
* **Valmentaja:** Lars Ivarsson 
* **Maalivahtivalmentaja:** Patrik Sjöström 
* **Fysiikkavalmentaja:** William Lindgren 
* **Huoltopäällikkö:** Tobias Hansson 
* **Huoltopäällikkö:** Mio Schilcher 
* **Toimitusjohtaja:** Stefan Holmgren 

*Lähde: EliteProspects*

## Lähteet

## Aiheesta muualla

*Kotisivut
*VIK Support kannattajayhdistys
*Gulsvart Ultras kannattajayhdistys
Anneli Vainio

**Anneli Vainio** (s. 1947 Uusikaupunki) on suomalainen anestesiologian erikoislääkäri, lääketieteen tohtori, kivunhoidon asiantuntija ja kirjailija. Vainiolla on lääkärioikeudet Suomessa, Ranskassa ja Kanadassa. Hän on kirjoittanut kivunhoidosta useita kirjoja, ja lisäksi matkakirjoja, novelleja sekä esseekokoelman. Vainio väitöskirja Management of Cancer Pain (1990) käsitteli syöpään liittyvän kivun hoitoa Suomessa, vahvoja kipulääkkeitä (opioideja) sekä niiden annostelutapoja syöpäkivun hoidossa.

## Teokset
*Kohtaamattomuus. Enostone kustannus, 2023
*Sydänrata. Novelleja. Enostone kustannus, 2020
*Sattuu! kroonisen kivun hallinta, Duodecim, 2009  
*Kotini on linnani, Elämää Etelä-Ranskassa, Kirjapaja, 2009 
*Missä kalat syövät puiden lehtiä, [valokuvat: Robert Carrier]. Duodecim, 2008 
*Nimeä vailla, Kohtaamisia kivun kanssa, Kirjapaja, 2007
*Kivunhallinta, Duodecim, 2004
*Palliatiivinen hoito, toim. Anneli Vainio, Päivi Hietanen, Duodecim, 2. uud. p. 2004; 1. p. 1998
*Kipu, Duodecim, Suomen apteekkariliitto, 2003
*Inhimillinen kuolema, Saattohoito Suomessa, Saattohoidon, palliatiivisen hoidon ja tukihoidon analyysia, Sairaalaliitto, 1993
*Kipu, toim. Eija Kalso, Anneli Vainio. Duodecim, 2. p. 2002;  1. p. 1993
*Syöpäpotilaan kivun hoito, Sairaalaliitto, 1991.

## Lähteet
Hiromichi Tanaka

**Hiromichi Tanaka** () (s. 7. tammikuuta 1962) on japanilainen videopelikehittäjä, joka on toiminut ohjaajana, tuottajana ja suunnittelijana. Hän työskentelee aiemmin Squarena tunnetulla Square Enixillä.

Squarella Tanaka aloitti työskentelyn PC-pelien parissa ja siirtyi seuraavaksi suunnittelemaan ensimmäiset kolme *[[Final Fantasy]]* -peliä Famicomille. Super Famicomille julkaistuja *[[Seiken densetsu]]* -pelejä kehittäessään hän suunnitteli pelisarjassa vaikuttaneen toiminnallisen taistelujärjestelmän. Tanaka oli myös johtavassa roolissa PlayStation 2:n ensimmäisen massiivimoninpelin, * [[Final Fantasy XI|Final Fantasy XI:n]]*, tuotannossa. 

## Lähteet

## Aiheesta muualla
* Hiromichi Tanaka MobyGamesissa
UGK 4 Life

__NOTOC__
**UGK 4 Life** (vaihtoehtoisesti **4 Life**) on  vuonna 2009 julkaistu hip hop-yhtye UGK:n viimeiseksi jäänyt albumi. Albumi jäi suositun yhtyeen viimeiseksi duon toisen puoliskon, Pimp C:n kuoltua äkillisesti joulukuussa 2007. Levyllä on vierailemassa useita kuuluisia artisteja, kuten Akon, Snoop Dogg, Too Short, E-40 ja 8Ball & MJG.

## Kappaleet

## Arvostelut
* Allmusic: 
* Pitchfork Media: 7.9/10
* Redrum-187: 4+/5

## Lähteet
Abduwali Muse

**Abduwali Abdulqadir Muse** () on somalialainen mies, jonka Yhdysvaltain laivasto otti kiinni ja pidätti epäiltynä merirosvouksesta Somalian rannikolla huhtikuussa 2009. Hän oli vanhempiensa mukaan tekohetkellä 16-vuotias, mutta silti Yhdysvallat syytti häntä täysi-ikäisenä rikoksesta epäiltynä.

Ainoana eloonjääneenä Yhdysvaltain lipun alla ollutta alusta vastaan suoritetusta hyökkäyksestä Musea uhkasi jopa elinkautinen vankeusrangaistus.

Toukokuussa 2010 Muse myönsi oikeudessa syytteet. Tunnustuksen ansiosta syyttäjä poisti kuudesta syytteestä neljä syytettä, jonka vuoksi Muse vältti elinkautisen vankeuden. Syyttäjä vaati tälle vähintään 27 vuoden  ja enintään 33 vuoden 9 kuukauden vankeusrangaistusta.

Tuomio piti antaa lokakuussa 2010, mutta sitä lykättiin. 16. helmikuuta 2011 oikeus langetti Muselle 33 vuotta 9 kuukautta vankeutta.

Vuonna 2013 ensi-iltansa sai Paul Greengrassin ohjaama elokuva *[[Captain Phillips]]*, joka perustuu Richard Phillipsin ja Stephan Taltyn kirjaan *A Captain's Duty*, joka kertoo huhtikuun 2009 kaappauksesta. Musea elokuvassa näyttelee Barkhad Abdi, joka palkittiin roolisuorituksestaan Bafta-palkinnolla.

## Lähteet
Enterbrain

**Enterbrain kabushikigaisha** () on japanilainen lehti- ja kirjajulkaisija, joka on toiminut vuodesta 2000 lähtien. Valtaosa Enterbrainin julkaisuista keskittyy videopeleihin, mutta yhtiön valikoimaan kuuluu myös urheilu- ja sarjakuvakirjoja. Enterbrainin levikiltään suurin lehti on viikoittain ilmestyvä *[[Famitsū|Shūkan Famitsū]]*.

Painettujen tuotteiden lisäksi Enterbrain on julkaissut roolipelejä ja niiden luomiseen tarkoitettuja ohjelmia, kuten RPG Maker. 

Kadokawa hankki yhtiön vuonna 2004.

## Lehtiä
**B's LOG*
**[[Shūkan Famitsū]]*
**Famitsu PS2*
**Famitsu Xbox*
**Famitsu DS + Cube & Advance*
**TECH Win DVD*
**Tech Gian*
**[[Magi-Cu]]*
**[[Comic Beam]]*
**Harta* (ennen *Fellows!*)
**[[Monthly Arcadia]]* (月刊アルカディア)
**Sarabure*
**Famitsu Connect!On*
**Logout Tabletalk RPG Series*

## Tietokoneohjelmistoja
**[[RPG Maker]]*
**[[Fighter Maker]]*
**[[Sim RPG Maker]]*
**[[Shooter Maker]]* (:ja:シューティングツクール)
**[[IG Maker]]*

## Roolipelit
**[[Alshard]]*
**[[Alshard#Alshard GAIA|Alshard GAIA]]*
**[[Blade of Arcana]]*
**[[Inou Tsukai]]*
**[[Night Wizard!]]*
**[[Star Legend]]*
**[[Tenra War]]*
**[[Terra the Gunslinger]]*
**[[Tokyo NOVA]]*

## Videopelit
**[[Panzer Front]]* (1999)
**[[Tear Ring Saga]]* (2001)
*** (2002)
**[[Berwick Saga]]* (2005)
**[[KimiKiss]]* (2006)
**[[Amagami]]* (2009)
**[[Earth Seeker]]* (2011)
**[[Photo Kano]]* (2012)

## Lähteet

## Aiheesta muualla
*Enterbrainin virallinen sivusto
Veikko Saksi

**Veikko Saksi** on kauppatieteiden maisteri ja tietokirjailija sekä ProKarelian pää-äänenkannattajan Karjalan Kuvalehden päätoimittaja. Hän on toimittanut monia Karjalan palauttamiseen liittyviä edustamiensa järjestöjen omakustannekirjoja.

Vuonna 2015 Saksi ennusti Iltalehden haastattelussa Venäjän romahtavan kahden vuoden sisällä ja Karjalan tasavallan haluavan liittyä Suomeen.

## Teoksia
* 
** 
* 
* 
* 
* 
* 

## Lähteet
Bandiera Rossa

**Bandiera Rossa**, joka tunnetaan myös nimellä **Avanti Popolo** ensimmäisten säkeittensä mukaan, on eräs kuuluisimmista työväenliikkeen lauluista. Laulu ylistää punalippua, sosialismin ja myöhemmin kommunismin tunnusta. Laulun tekstin laati Carlo Tuzzi vuonna 1908, sävelmä on peräisin kahdesta lombardialaisesta kansanlaulusta.
Megascolides australis

**Megascolides australis** on Australiassa elävä jättiläismäinen mato, joka kuuluu kastematojen kanssa samaan lahkoon Crassiclitellata. Se kasvaa usein metrin mittaiseksi, suurimmillaan kolmemetriseksi.

## Lähteet
Anusat

**ANUSAT** (Anna University Microsatellite) on intialainen Chennaissa toimivan Annan yliopiston mikrosatelliitti, joka laukaistiin Intiasta 20. huhtikuuta 2009. 

Sen kehittämisen tarkoitus oli tuoda yliopiston tutkijat ja ISROn tutkijat yhteen ja siirtää tietoa satelliittitekniikasta yliopistoon. Satelliitin hyötykuormana on "vastaanota, varastoi ja siirrä"-tyyppisen tiedonsiirron mahdollistava digitaalinen muisti ja radiovälineet. Tietoliikenne tapahtuu radioamatööritaajuuksilla. Satelliitissa on teknologiakokeita kuten digitaaliradio ja MEMS-hyrrä ja MEMS-magneettikenttäanturi. 

## Lähteet
Joseph Wilson Duncan

**Joseph Wilson Duncan**, myös **J. W. Duncan** (k. 14. toukokuuta 1912) oli yhdysvaltalainen prikaatikenraali. 

Texasista kotoisin ollut Duncan kunnostautui nez percé -intiaaneja vastaan vuonna 1877 käydyssä sodassa Idahossa. Hänet ylennettiin vänrikiksi 10. toukokuuta 1878.

Everstiksi ylennyt Duncan johti amerikkalaisten hyökkäystä Bud Dajon ensimmäisessä taistelussa Jolon saarella Filippiineillä vuonna 1906. Puolustajat, moroiksi kutsutut filippiiniläiset muslimit, tapettiin lähes poikkeuksetta. Hengissä selvisi noin 800 miehestä, naisesta ja lapsesta vain kuusi. Vaikka operaatio pääosin tuomittiin Yhdysvalloissa, tuomitsijana muun muassa kirjailija Mark Twain, verilöyly ei vaikuttanut Duncanin urakehitykseen. Moro-provinssien sotilaskuvernööri kenraalimajuri Leonard Wood päinvastoin onnitteli Duncania onnistuneesta operaatiosta. Hänet ylennettiin prikaatikenraaliksi vielä ennen kuolemaansa vuonna 1912.

## Perhe
Duncanilla oli ainakin yksi tytär. Tämän nimi oli Irene Duncan, ja hän kuoli vuonna 1892.

## Lähteet
*

### Viitteet
Riikka Tanner

**Riikka Tanner** (s. 3. lokakuuta 1949 Perniö) on suomalainen toimittaja, dokumenttielokuvaohjaaja ja käsikirjoittaja. Hän on koulutukseltaan filosofian maisteri.

Tannerin ohjauksiin kuuluvat muun muassa yhdessä Kanerva Cederströmin kanssa tehdyt *[[Tove ja Tooti Euroopassa]]* vuodelta 2004 ja taistolaisuuden kanssa tiliä tekevä *[[Lenin-setä asuu Venäjällä (elokuva)|Lenin-setä asuu Venäjällä]]* vuodelta 1987.

Tannerin kirjoista *Linda kulkee keskellä tietä* on muotokuva hänen isoäidistään Linda Tannerista, *Käheä-ääninen tyttö* puolestaan kertomus valkolaisten kasvattaman mustalaislapsen elämäntiestä, ja se pohjautuu osin Tuula Lindin muistiinpanoihin. Tanner on laatinut selvityksen *Mustalaisten asunto-olot: selvitys puutteellisesti asuvista ja asunnottomista mustalaisista*, jonka Sosiaalihallitus julkaisi vuonna 1987.

Riikka Tannerin isoisä oli poliitikko Väinö Tanner.

## Kirjallinen tuotanto
**Mustalaisten asunto-olot: selvitys puutteellisesti asuvista ja asunnottomista mustalaisista vuonna 1985*. Mustalaisasiain neuvottelukunta, Asuntohallitus, Sosiaalihallitus, 1986. Sosiaalihallituksen raporttisarja, ISSN 0782-0690; 1986, nro 5, 
**Linda kulkee keskellä tietä*. Tammi, 2004
**Käheä-ääninen tyttö*. Tammi, 2009 (Tuula Lindin kanssa)
**Leninin ilmestyskirja. Kirjoituksia painajaisista, historiasta, kulttuurista ja politiikasta*. Media Hameentie, 2023

## Filmografia
**Lenin-setä asuu Venäjällä*. Dokumenttielokuva 1985. Toimittaja.
**Rajamaa*. Dokumenttielokuva 1989. Ohjaaja, käsikirjoittaja, yhdessä Kanerva Cederströmin kanssa.
**Laila*. Dokumenttielokuva 1988. Ohjaaja, käsikirjoittaja, yhdessä Kanerva Cederströmin kanssa.
**Työttömän pöytäkirja*. 1994. Käsikirjoittaja.
**Haru – yksinäisten saari*. 2001. Ohjaaja, käsikirjoittaja, yhdessä Kanerva Cederströmin kanssa.
**Tove ja Tooti Euroopassa*. 2004. Ohjaaja, käsikirjoittaja, yhdessä Kanerva Cederströmin kanssa.
**Lindan valtakunta*. 2018. Ohjaaja, käsikirjoittaja, yhdessä Erik Vartiaisen kanssa.

## Palkinnot ja tunnustukset
*Tampereen elokuvajuhlien pääpalkinto, vuonna 1987

## Lähteet
*
*Tammen kirjailijat 

### Viitteet

## Aiheesta muualla
*
* Riikka Tanner tietokirjailija Pekka Virkin vieraana *Jälkisuomettumisen ruumiinavaus* -ohjelmasarjassa, jossa he keskustelevat muun muassa siitä, kuinka sensuurimieliset taistolaiset ovat hallinneet sallittua puhetta Suomessa sarjan 13. jaksossa *[https://www.youtube.com/watch?v=uSzT1_Q4yNE Näin taistolaiset hiljensivät toisinajattelijan]*, 16.3.2024.
Anders Molander

**Anders Molander** (k. 1720) toimi isänsä Claudius Simoniksen jälkeen Sulkavan kirkkoherrana. Hän oli myös papiston edustaja 1686 valtiopäivillä.

Molanderien pappissukuun syntynyt Anders tuli ylioppilaaksi Turussa 15. maaliskuuta 1671. Hän julkaisi väitöskirjansa Turun akatemian teologian professorin Nils Tunanderin ohjauksessa 21. marraskuuta 1673. Hän palasi kotiin Sulkavalle, missä toimi 1678 alkaen vt kirkkoherrana. Isänsä kuoltua Molander valittiin tämän virkaan Sulkavan kirkkoherraksi 1682. Anders Molander oli työkyvytön neljä viimeistä vuottaan. Hänen poikansa Claus oli seurakunnan apupappina vuodesta 1711 ja seurasi isäänsä Sulkavan kirkkoherrana.

Kirkkoherra Molander luotsasi seurakuntaansa neljän vuosikymmenen ajan ja näin hänestä tuli yksi Sulkavan pitkäaikaisimpia ja vaikutusvaltaisimpia pappeja. Vaikka suuri osa tuosta ajasta täyttyi koettelemuksista monine kato-, nälkä-, ja kuolonvuosineen, joihin Suuri Pohjan sota ja Isonvihan aika toivat oman raskaan lisänsä, pyrittiin vallitsevia oloja kirkkoherran aikana kohentamaan. Varsinkin kansanopetuksen hyväksi ja lukutaidon kehittämiseksi oli merkittävää. Kaikesta päätellen hän kuului myös niihin pappeihin, joihin niin talonpojat kuin pitäjän köyhimmät asukkaat saattoivat turvautua joutuessaan voutien ja muiden virkavallan edustajien mielivallan kohteiksi. Esimerkkinä tästä on 1685 talvikäräjillä toteutettu loistutkinta, jossa vouti kirjureineen joutui vastaamaan yhteensä kahteentoista vähäosaisten tekemään valitukseen mielivaltaisesta ulosotosta. Kyseinen tutkinta tehtiin Molanderin valvonnassa. Talonpoikia hänen tiedetään tukeneen muun muassa silloin, kun nämä syyttivät nimismies Löfbergiä verojen perintään liittyvistä kohtuuttomuuksista.

Tukholman valtiopäivillä 1686 Anders Molander oli yksi kahdeksasta pappissäädyn edustajasta. Valtiopäivillä hän jätti yhdessä kolmen muun Viipurin hiippakuntalaisen kanssa kuninkaalle valituskirjeen, jossa alamaisesti pyydettiin korjausta hiippakunnan taloudellisiin epäkohtiin.

Anders Molanderin vaimo oli Agneta Kyander, Rantasalmen kirkkoherran Anders Kyanderin ja Emerentia Klöfverskjöldin tytär. Heidän lapsiaan olivat:
*Samuel Molander, Viipurin tuomiokapitulin varanotaari, k. 1708
*Anders Molander, pataljoonan saarnaaja, k. 1710
*Claes Molander, Sulkavan kirkkoherra, k. 1745
*Aron Molander, Tohmajärven kirkkoherra, k. 1755, Klas Johan Molanderin isä
*Beata Molander, puoliso Kuopion pitäjänkirjuri Johan Argillander, k. 1772

## Katso myös

* Molander
* Sulkavan seurakunta

## Lähteet
Aste (täsmennyssivu)

**Aste** voi tarkoittaa seuraavia:

* Matematiikassa ja luonnontieteessä (tunnus °):
** aste, tasokulman yksikkö
** aste, useita lämpötilan yksiköitä, tavallisimmin = celsiusaste
** Polynomilla ja siitä muodostetulla yhtälöllä voi olla aste. 
** Abelin ryhmän ominaisuuksiin liittyvä mitta: aste.

* ala-aste ja yläaste, pääosat, joihin peruskoulu jakaantui aikaisemmin (nykyään ala- ja yläkoulu)
* kielen kieliopissa on asteita: vertaa astevaihtelu
* nimitys jonkinlaiselle vahvistimelle ("etuaste", "pääteaste")
* Aste, suomalainen rap-artisti
* AsTe, Asumisterveysliitto, suomalainen valtakunnallinen järjestö
* Aste-konsortio, *Avoin sosiaali- ja terveydenhuolto*, suomalaisten ohjelmistoalan yritysten muodostama konsortio.
Mount Bagsak

**Mount Bagsak** on Filippiinien lounaisosassa, Lupah Sug Sulun provinssissa, Jolon saarella lähellä Bagsakin kaupunkia sijaitseva toimimaton tulivuori.

Vuorella käytiin viisipäiväinen Bud Bagsakin taistelu 11.–15. kesäkuuta 1913. Taistelussa kenraali John J. Pershingin johtamat amerikkalaiset ja filippiiniläiset sotilaat tuhosivat Panglima Nakil Amilin, imaami Sahipan ja Datu Jamihin johtaman siirtomaavaltaa vastustaneiden islamilaisten morojen vapaustaistelijoiden joukon. Arviot uhrimäärästä vaihtelevat paljon. Filippiininäisen Moron kansallisen vapautusrintaman (MNLF) mukaan tuloksena oli verilöyly, jossa surmattiin yli 2&nbsp;000 morotaistelijaa. Samalla tapettiin 196 naista ja 340 lasta. Yhdysvaltalaisia olisi tämän lähteen mukaan kaatunut yli 300 ja haavoittuneita olisi ollut tätä enemmän. Yhdysvaltalaisen lähteen mukaan morotaistelijoista 200–400 joutui taistelun uhreiksi. Yhdysvaltojen armeija kärsi 35 uhria, joista 14 kuoli. Kolmannen lähteen mukaan lähes 500 moroa kuoli, mutta oli epäselvää sisältyilä lukuun surmatut naiset ja lapset.

## Lähteet
Barong (teräase)

**Barong**, joskus kirjoitusmuodossa **Barung**, on Filippiinien muslimiväestön, morojen perinteinen lyhyt ja leveä käyräteräinen puolimiekka tai veitsi. 

Barongia käytetään aseena joissakin filippiiniläisperäisissä kamppailulajeissa, kuten Kali, Eskrima ja Silat.
Tranquility

**Tranquility** eli **Node 3** (liitososa 3) on Kansainväliseen avaruusaseman moduuli.

## Tausta
Tranquility, kuten Node 2:kin, on ESAn rahoittama ja Thales Alenia Spacen italialaisen tehtaan rakentama. Vuonna 1997 ESA ja NASA solmivat sopimuksen, jossa NASA vaati näiden kahden moduulin toteutusta Euroopassa maksuna ESAn Columbus-moduulin laukaisulle sukkulalla. Moduuli siirtyi NASAn omistukseen vuonna 2009, kun se toimitettiin avaruuteen ja asennettiin avaruussukkulalennolla STS-130. Italialainen moduuli Cupola kiinnitettiin Tranquilityyn.

Moduuli sisältää laitteita elämän ylläpitoon avaruusasemalla, kuten hengitysilman muodostamiseen, kierrättämiseen ja laaduntarkkailuun käytettäviä laitteita ja avaruus-WC:n.

## Nimikilpa
Tranquility nimettiin yleisöäänestyksen seurauksena. Tranquility oli NASAn ehdottamista nimistä suosituin, mutta Stephen Colbert kampanjoi nimen ”Colbert” puolesta, ja tämä ehdotus sai kaikista eniten ääniä. 14. huhtikuuta 2009 Sunita Williams esiintyi *[[The Colbert Report]]* -ohjelmassa ja paljasti voittajat. Kompromissina moduulin juoksumatto sai nimen "C.O.L.B.E.R.T." (Combined Operational Load Bearing External Resistance Treadmill).

## Lähteet
Langley (kilpa-autovalmistaja)

**Langley** oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1950. Tallin kuljettaja Gene Hartley oli kilpailussa 16.

## Lähteet
* 

## Viitteet
Tasker H. Bliss

**Tasker Howard Bliss** (31. joulukuuta 1853 Lewisburg, Pennsylvania – 9. marraskuuta 1930) oli yhdysvaltalainen kenraali, joka toimi maavoimien esikuntapäällikkönä ensimmäisen maailmansodan aikana. Bliss osallistui lisäksi Espanjan ja Yhdysvaltojen sotaan 1898–1902 ja toimi myöhemmin myös sotilaskuvernöörinä Filippiineillä.
Richard David Precht

**Richard David Precht** (8. joulukuuta 1964 Solingen, Länsi-Saksa) on saksalainen filosofi, kirjailija ja toimittaja.

Prechtin isä on teollinen muotoilija Hans-Jürgen Precht, ja vanhemmat olivat vasemmistoidealisteja. Precht opiskeli Kölnin yliopistossa filosofiaa, germaanisia kieliä ja taidehistoriaa, ja työskenteli valmistuttuaan yliopistossa tieteellisenä avustajana. Hän oli Arthur F. Burnsin stipendiaattina Chicago Tribunessa 1997. Sen jälkeen hän työskenteli useissa sanomalehdissä ja radioissa. Vuonna 2000 hänelle myönnettiin biolääketieteen alan palkinto.

Precht on kirjoittanut kaksi romaania ja kolme tietokirjaa, joista tunnetuin on *[[Montako minua on?|Montako minua on? Matkoja filosofiaan]]* (2007).

Precht asuu Luxemburgissa ja Kölnissä.

## Suomennettu teos
* 

## Aiheesta muualla

* Leila Toffer-Kares: Saksalainen tietokirjailija Richard David Precht vieraili Suomessa. WSOY 15.4.2009.
Anoplolepis gracilipes

**Anoplolepis gracilipes** on muurahaislaji Formicinae-alaheimossa. Noin 4&nbsp;mm:n mittainen *Anoplolepsis gracilipes* elää keskimäärin 76–84 vuorokautta. Se on yksi viidestä vaeltajamuurahaislajista. Neljä muuta ovat tulimuurahainen (*Solenopsis invicta*), isopäinen muurahainen (*[[Pheidole megacephala]]*), pieni tulimuurahainen (*[[Wasmannia auropunctata]]*) ja argentiinalainen muurahainen (*[[Linepithema humile]]*). Lajin englanninkielinen nimi ”yellow crazy ant” (keltainen hullu muurahainen) viittaa sen väriin ja ”hulluun” liikehdintään häirittynä. Lajin alkuperäistä elinaluetta ei varmuudella tiedetä, mutta arvellaan sen olleen Länsi-Afrikassa. Lajia esiintyy tropiikissa ja subtropiikissa, jonne se on levinnyt laivojen mukana. Sitä pidetään nykyisin yhtenä maailman sadasta haitallisimmasta vieraslajista. Erityisenä vitsauksena sitä on Australian pohjoisosissa ja Joulusaarella, jossa se on muodostanut superkolonioita vallaten 30 % saaren sademetsistä. Joulusaarella on kokeiltu sen hävittämistä fiproniiliä sisältävillä syöteillä.

## Lähteet
Latrodectus hasselti

**Latrodectus hasselti** eli **punaselkähämähäkki** on pallohämähäkkien heimoon kuuluva laji. Lajin levinneisyys on Australia. Naaraat ovat noin 10&nbsp;millimetriä, kun koiraat ovat vain 3–4&nbsp;millimetriä pitkiä. Laji on luokiteltu vaaralliseksi. Lajin tunnistaa punaisesta raidasta sen vartalossa.

## Lähteet

## Aiheesta muualla
*Encyclopedia of Life (EOL): Latrodectus hasselti 
*ITIS: Latrodectus hasselti